אחד המותגים האהובים בישראל על קהילת האנדרואיד הוא ה-One Plus. המכשירים של החברה מציעים מפרט טוב במחיר נגיש יחסית, מה שהופך אותם לאלטרנטיבה טובה למכשירי הפרימיום שנראה שמחירם עולה משנה לשנה. בשבועות האחרונים, עיני המעריצים של One Plus נשואות אל עבר השקת מכשיר ה-One Plus 5T החדש. עד כה קיומו של המכשיר לא מאושר, אך ההדלפות והספקולציות סביבו חוגגות. כעת, המדליף האמין Evan Blass חושף תמונה כמעט מלאה של ה-One Plus 5T ומאשר את השמועה העיקרית לגבי מראה המכשיר.
התמונה מאשרת את השמועות כי ה-5T יגיע עם מסך Edge-To-Edge שמכסה חלק גדול יותר מפני המכשיר. התמונה אותה הדליף בלאס מציגה רק את חציו העליון של המכשיר, מה שמשאיר בסימן שאלה את מיקום כפתור הבית, במידה והוא בכלל יהיה קיים במכשיר.
על פי דיווחים ברשת, המכשיר צפוי להיות מושק ב-16 בנובמבר ולהגיע עם ערכת צ’יפים Snapdragon 835 של קוואלקום, מעבד גרפי Adreno 540, מסך 6 אינץ’ ברזולוציית 1080×2160, 8, מצלמה אחורית ברזולוציית 20MP ו-8 גיגה זכרון RAM.
ה-OnePlus 5, הדגם הנוכחי, בעל מסך 5.5 אינץ’ ברזולוציית 1080P Full HD עם צפיפות פיקסלים של 401ppi ושוקל כ-153 גרם. המכשיר מתבסס על Snapdragon 835 של קוואלקום, ומגיע בתצורה של 6GB או 8GB זיכרון RAM ואחסון פנימי של 64GB או 128GB. נפח הסוללה המובנית עומד על 3,300mAh והיא תומכת ב-Dash, טכנולוגיית הטעינה המהירה של החברה. מערך הצילום כולל מצלמה בת 16 מגה פיקסל, מצלמה משנית של 20 מגה פיקסל ומצלמה קדמית של 16 מגה פיקסל.
2 תגובות על "ה-One Plus 5T נחשף בתמונה חדשה"